SET พรุ่งนี้ลุ้นรีบาวด์หลังลงแรง
บล.โนมูระ พัฒนสิน มองแนวโน้มการลงทุนในวันพรุ่งนี้ (22 ก.ค.) ตลาดยังมีลุ้นเกิดเทคนิคเคิลรีบาวน์ได้ พร้อมให้แนวรับ 1,440 จุด ส่วนแนวต้าน 1,460 จุด
21 ก.ค. 2558

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน เปิดเผยถึงตลาดหุ้นไทยวันนี้ (21 ก.ค.) ปรับลงสวนทางตลาดภูมิภาคที่ต่างอยู่ในแดนบวกเฉลี่ยราว 0.3-0.8% โดยปัจจัยนอกประเทศก็มีมาจากเรื่องที่วานนี้ประธานธนาคารกลางสหรัฐ (FED) สาขาแห่งหนึ่งได้ออกมาว่า เฟดมีโอกาสที่จะปรับขึ้นอัตราดอกเบี้ยในช่วงเดือนก.ย.นี้ ส่งผลให้เงินดอลลาร์สหรัฐฯแข็งค่าขึ้นและไปกดดัน Sentiment เงินบาทให้อ่อนค่า
ส่วนตลาดบ้านเราที่ปรับตัวลงเป็นไปตาม Sentiment ในประเทศ ทั้งเรื่องที่ไม่มีปัจจัยหนุนใหม่ และมีข่าวว่าโครงการลงทุนขนาดใหญ่ของภาครัฐฯจะเลื่อนออกไป ทำให้นักลงทุนปรับพอร์ตการลงทุนขายออกมาก่อน
แนวโน้มการลงทุนในวันพรุ่งนี้ (22 ก.ค.) ตลาดยังมีลุ้นเกิดเทคนิคเคิลรีบาวด์ได้ พร้อมให้แนวรับ 1,440 จุด ส่วนแนวต้าน 1,460 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
KBANK ปิดที่ 181.50 บาท ลดลง 6.50 บาท
PTT ปิดที่ 322.00 บาท ลดลง 8.00 บาท
TPIPL ปิดที่ 2.36 บาท ลดลง 0.14 บาท
ITD ปิดที่ 7.50 บาท ลดลง 0.55 บาท
ADVANC ปิดที่  250.00 บาท ไม่เปลี่ยนแปลง